text: Advarsel: Pas på oliven
  12 februar 2015 kl. 15.11
  Fødevarestyrelsen advarer mod olivenmix.
  Delika i Vamdrup har opdaget, at der i deres ?Sydlandsk Olivenmix? kan være mandler.
  Det kan udløse allergiske reaktioner for folk, der ikke kan tåle mandler, så derfor har Delika kaldt produktet tilbage, oplyser Fødevarestyrelsen.
  Oliven-mixet er solgt i COOPs butikker i hele landet mellem den 16. december og den 11. februar.
  Derudover er olivenerne solgt i Super Spar i Haderslev, hos slagter Laustsen i Assens og i Euro Spar i Skørping.
  